สืบพยานเสร็จสิ้น คดีแชร์เพจKonthaiUkโพสต์ประยุทธ์หนีไปอังกฤษ พิพากษา 31 มี.ค.นี้
ศูนย์ทนายความเพื่อสิทธิมนุษยชน รายงานคดีแชร์เพจ KonthaiUk โพสต์ประยุทธ์หนีไปอังกฤษ ผิด พ.ร.บ.คอมฯ สืบพยานเสร็จสิ้น นัดพิพากษา 31 มี.ค.นี้7 ก.พ.2563 รายงานความคืบหน้าคดีแชร์ข้อความจากเฟสบุ็คแฟนเพจ KonthaiUk ฐานความผิด เผยแพร่หรือส่งต่อข้อมูลคอมพิวเตอร์โดยรู้อยู่แล้วว่าเป็นข้อมูลอันเป็นเท็จโดยประการที่น่าจะเกิดความเสียหายต่อการรักษาความมั่นคงของประเทศ หรือก่อให้เกิดความตื่นตระหนกแก่ประชาชน ตาม พ.ร.บ.คอมพิวเตอร์ฯ มาตรา 14 (5)ซึ่งระหว่างวันที่4-6 ก.พ. ที่ผ่านมามีการสืบพยานโจทก์ พยานโจทก์ปากแรกคือ พล.ต.บุรินทร์ ทองประไพ ผู้รับมอบอำนาจจากคณะรักษาความสงบแห่งชาติ (คสช.) ให้เข้าแจ้งความกล่าวหาจำเลยในคดีนี้ และพยานโจทก์ปากสุดท้าย คือ พ.ต.ท.กฤช เสนีย์วงศ์ ณ อยุธยา รองผู้กำกับการ 3 กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) ซึ่งเป็นหัวหน้าคณะพนักงานสอบสวนในคดีนี้สำหรับการแชร์โพสต์ที่เป็นประเด็นฟ้องนั้น เพจKonthaiUk 13 มิ.ย. 2561 ลงภาพ พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงศ์สุวรรณ รองนายกรัฐมนตรี พร้อมกับข้อความบรรยายประกอบภาพว่า กูจะพาคนไม่กราบขอโทษมึงถึงที่ อย่าหลบแล้วกัน 10 Downing ST. Westminster London. 20 มิ.ย. ลุงตู่ไปอังกฤษพกเมียและลูกหลบภัย 22 มิ.ย. ศาลฎีการับฟ้องว่าลุงตูบเป็นกบฏคดีนี้มีจำเลยเป็นประชาชน 10 คน ได้แก่ทิพย์วารี (สงวนนามสกุล) ธงชัย เหล่าแสง นลินธรณ์ วิชัยฤทธิพัฒน์ วีรพงศ์ ดีวงษ์มาศ อภิรักษ์ เรือนแก้ว ธนวัต ภักดีสรพงษ์ ปันวิชัย ศักดา ฟ้าอุทัย ธนกฤต ทับเงิน และเจษฎา พวงงามศูนย์ทนายความฯ รายงานต่อว่า วันนี้เป็นการสืบพยานจำเลย ซึ่งจำเลยทั้งสิบอ้างตนเองเป็นพยาน และเป็นพยานประชาชนผู้ให้ความเห็นต่อข้อความด้วย โดยเมื่อเสร็จสิ้นการสืบพยานแล้ว ทนายจำเลยได้แถลงขอทำคำแถลงปิดคดีเป็นหนังสือยื่นต่อศาลภายใน 30 วัน ศาลอนุญาต และนัดหมายฟังคำพิพากษาในวันที่ 31 มี.ค. 2563 เวลา 10.00 น.
ศูนย์ทนายความเพื่อสิทธิมนุษยชน รายงานคดีแชร์เพจ KonthaiUk โพสต์ ประยุทธ์หนีไปอังกฤษ ผิด พ.ร.บ.คอมฯ สืบพยานเสร็จสิ้น นัดพิพากษา 31 มี.ค.นี้7 ก.พ.2563 ศูนย์ทนายความเพื่อสิทธิมนุษยชน
พ.ร.บ.คอมพิวเตอร์,ศูนย์ทนายความเพื่อสิทธิมนุษยชน,KonthaiUk